Meget velbeliggende i en livlig og spændende gade tæt på Piazza Navona og Campo det Fiori. Rolig lejlighed, da den ligger inde i bygningen og væk fra gaden. Eneste mindre minus er, at lejligheden ligger delvist under terræn, og der derfor ikke er vinduer at kigge ud af. Værten, Claudio er meget imødekommende og hjælpsom. Kaffe, the og diverse andre nyttige småting til fri disposition. Fin lejlighed til “at gøre Rom” i nogle dage. Fin størrelse til to voksne.